
Ministru kabineta rīkojums Nr. 732
Rīgā 2022. gada 20. oktobrī (prot. Nr. 53 45. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ekonomikas ministrijai (Būvniecības valsts kontroles birojam) finansējumu, kas nepārsniedz 50 000 000 euro, tai skaitā:
· 1.1. 49 947 523 euro, lai nodrošinātu grantu izmaksu apstrādes rūpniecības energoietilpīgiem komersantiem, kurus ietekmējušas Krievijas militārās agresijas pret Ukrainu sekas, kas izpaužas kā papildu izmaksas par energoresursiem to krasā cenu pieauguma dēļ;
· 1.2. 52 477 euro, lai nodrošinātu piemaksu izmaksu atbalsta administrēšanā un uzraudzībā iesaistītajiem Būvniecības valsts kontroles biroja darbiniekiem.
· 2. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

